ლევან გოროზია (L’One)

ლევან გოროზია (L’One)
ლევან ემზარის ძე გოროზია (რუს. Леван Емзарович Горозия დ. 9 ოქტომბერი, 1985, კრასნოიარსკი, სსრკ) — ქართული წარმოშობის რუსი რეპ-შემსრულებელი, ასევე ცნობილი ფსევდონიმით L’One
ბიოგრაფია
ლევან გოროზია დაიბადა 1985 წლის 9 ოქტომბერს კრასნოიარსკში. ჯერ კიდევ მის პატარაობაში მშობლები საცხოვრებლად იაკუტიაში გადავიდნენ. ბავშვობაში გატაცებული იყო კალათბურთით, თამაშობდა რესპუბლიკის ნაკრებში, იყო გუნდის კაპიტანი, მაგრამ ერთ-ერთი თამაშის დროს მიღებული ტრამვის გამო სპორტიდან წავიდა. იმ პერიოდში დაინტერესდა ჰიპ-ჰოპით. უსმენდა Public Enemy-ს, Cypress Hill-ს, Onyx და 2pac-ს.
იყო იაკუტსკის მხიარულთა და საზრიანთა კლუბის სტუდენტური ლიგის წამყვანი. 20 წლის ასაკში იაკუტიის რადიოარხებზე ორი გადაცემის წამყვანი იყო, წერდა სცენარებს კორპორატიული საღამოებისთვის, მიჰყავდა სატელევიზიო გადაცემა. 2005 წელს, საკუთარი პირველი სოლო ალბომის გამოცემის შემდეგ, გადავიდა მოსკოვში.
მუსიკალური კარიერა
2005 წელს ლევან გოროზიამ (L'One) და იგორ პუსტელნიკმა (Nel) მოსკოვში ჩამოაყალიბეს ჯგუფი „მარსელი“ („Marselle“). ლევანი ძირითადად ტექსტებს წერდა, Nel კი მუსიკალურად აფორმებდა.
2007 წელს ჯგუფმა ხელშეკრულება გააფორმა მსხვილ გერმანულ მუსიკალურ ლეიბლ „Phlatline“-სთან და გამოუშვა „I’m the Russian dream vol.1“
2008 წ. ლევანმა ჯგუფ „მარსელის“ შემადგენლობაში მონაწილეობა მიიღო ტელეშოუში „Муз-ТВ“ არხზე. მეორე სეზონზე ჯგუფის სახეს Nel წარმოადგენდა, რომელმაც საბოლოო გამარჯვება მოიპოვა. ამის შემდეგ „მარსელი“ პოპულარული გახდა ჰიპ-ჰოპის რუსულენოვან მოყვარულებში.
სიმღერის "მოსკოვის" და სადებიუტო ალბომის Mars-ის გამოსვლის შემდეგ, „მარსელმა“ დაიწყო ტურნე ქვეყანაში. ტრეკი „მოსკოვი" 32 კვირის განმავლობაში სათავეში იყო Next FM ჰიტ-პარადში 2011 წელს თემურ ბეკმამბეტოვის (Тимур Нуруахитович Бекмамбетов) მხარდაჭერით გამოვიდა სიმღერის კლიპი. თავად სიმღერა კი ფილმ „ფანტომის“ საუნდტრეკი გახდა. 2012 წლის იანვარში ჯგუფი „მარსელი“ ოფიციალურად დაშლილად გამოცხადდა.
სოლო კარიერა
ჯგუფ „მარსელის“ დაშლის შემდეგ, ლევანი ფსევდონიმით „L'One“ ოფიციალურად გახდა „Black Star Inc“ ლეიბლის მონაწილე. ლეიბლთან თანამშრომლობის პერიოდში მან რამდენიმე სრული და მინი ალბომი ჩაწერა: „Спутник“, „Одинокая вселенная“, „Автолюбитель“, „Гравитация“, „С самых низов“,
„ПАНГЕЯ“. ალბომების ჩაწერაში ლევანთან ერთად მონაწილეობას იღებდნენ სხვადასხვა ცნობილი მომღერლები და კოლექტივები: ტიმატი, Kristina Si, Nel, პავლე მურაშოვი, Tina Smith, Ms. Sounday, ალექსანდრე ბაბენკო, „ნაადია“, რიტა დაკოტა, ჟასმინი, იოლკა, Monatik, ლეონიდ აგუტინი, „მორალური კოდექსი“, „მგზავრები“, Kawaii San და სხვ.
2017 წლის 19 ნოემბერს L'One გამოვიდა სოლო კონცერტით Crocus City Hall-ში სიმფონიური ორკესტრის (ფელიქს არანოვსკის ხელმძღ.) თანხლებით.
„Black Star Inc“-დან წამოსვლის შემდეგ დაიწყო თავისი ნამდვილი სახელით გამოსვლა და სიმღერების გამოცემა. გამოსცა რამდენიმე მინი და სრული ალბომი: „Шторм“, „Альфа“, „Рассвет“, „Восход 1“.
2021 წელს ჩაატარა რამდენიმე სოლო კონცერტი. არის რამდენიმე მუსიკალური პრემიის ნომინანტი და გამარჯვებული.
„მარსელის“ აღდგენა
2019 წლის სექტემბერში ლევანი და Nel ისევ გაერთიანდნენ ჯგუფში „მარსელი“. აღდგენის შემდეგ ჯგუფის პირველი სიმღერა იყო „Марс навсегда“. იმავე წელს ჯგუფმა გამოუშვა 2008 წლის ალბომი
რესურსები ინტერნეტში
ლევან გოროზია instagram-ზე
ლევან გოროზია facebook-ზე
სქოლიო
რუსი რეპერები
რუსი მუსიკოსები
დაბადებული 9 ოქტომბერი
დაბადებული 1985